CELEX: 32017R1588
Language: da
Date: 2017-09-19 00:00:00
Title: Kommissionens gennemførelsesforordning (EU) 2017/1588 af 19. september 2017 om ændring af forordning (EF) nr. 2535/2001 for så vidt angår indrømmelser for mejeriprodukter med oprindelse i Canada

20.9.2017   
            
            
               DA
            
            
               Den Europæiske Unions Tidende
            
            
               L 241/18
            
         KOMMISSIONENS GENNEMFØRELSESFORORDNING (EU) 2017/1588
   af 19. september 2017
   om ændring af forordning (EF) nr. 2535/2001 for så vidt angår indrømmelser for mejeriprodukter med oprindelse i Canada
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, og
   ud fra følgende betragtninger:
   
               (1)
            
            
               Rådet gav ved afgørelse (EU) 2017/38 (2) bemyndigelse til på Den Europæiske Unions vegne midlertidigt at anvende den samlede økonomi- og handelsaftale mellem Den Europæiske Union og dens medlemsstater på den ene side og Canada på den anden side (»aftalen«).
            
         
               (2)
            
            
               I artikel 2.4 i aftalen fastsættes bestemmelser om nedsættelse eller afskaffelse af told på varer med oprindelse i Canada i overensstemmelse med toldafviklingsplanerne i bilag 2-A til aftalen. I afsnit 2 i dette bilag fastsættes det, at parterne i aftalen på datoen for denne aftales ikrafttræden afskaffer al told på visse varer med oprindelsesstatus. Denne bestemmelse bør gælde for mælk og mejeriprodukter, der importeres til Unionen.
            
         
               (3)
            
            
               Ved Kommissionens forordning (EF) nr. 2535/2001 (3) fastsættes bestemmelser om importtoldkontingent nr. 09.4513 for Cheddar med oprindelse i Canada. Eftersom told på mejeriprodukter afskaffes ved aftalen, bør dette importtoldkontingent ophæves. Bestemmelserne i forordning (EF) nr. 2535/2001 om forvaltningen af toldkontingentet bør derfor udgå. Desuden bør visse bestemmelser i bilag XI til forordningen ajourføres.
            
         
               (4)
            
            
               Forordning (EF) nr. 2535/2001 bør derfor ændres. De foreslåede ændringer bør gælde fra datoen for aftalens midlertidige anvendelse, og denne forordning bør derfor træde i kraft hurtigst muligt.
            
         
               (5)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 2535/2001 foretages følgende ændringer:
   
               a)
            
            
               Artikel 29, stk. 2, affattes således:
               »2.   IMA 1-licensens rubrik 3 vedrørende køber og rubrik 6 vedrørende bestemmelsesland udfyldes ikke.«
            
         
               b)
            
            
               I del III. B i bilag III udgår rækken vedrørende kontingent nr. 09.4513.
            
         
               c)
            
            
               Bilag XI ændres som angivet i bilaget til nærværende forordning.
            
         
               d)
            
            
               I bilag XII udgår rækken vedrørende Canada.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 21. september 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. september 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1080).
   
      (3)  Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter (EFT L 341 af 22.12.2001, s. 29).
   
      BILAG
      I bilag XI til forordning (EF) nr. 2535/2001 foretages følgende ændringer:
      
                  a)
               
               
                  Del A udgår
               
            
                  b)
               
               
                  Del B, C og D affattes således:
               
            
                  »B.
               
               
                  I forbindelse med Cheddaroste henhørende under underposition ex 0406 90 21 i den kombinerede nomenklatur og anført under kontingent nr. 09.4514 i bilag I. K og kontingent nr. 09.4521 i bilag III. B:
                  
                              1)
                           
                           
                              rubrik nr. 7, idet følgende anføres: »Cheddarost, hele standardoste«
                           
                        
                              2)
                           
                           
                              rubrik nr. 10, idet følgende anføres: »udelukkende indenlandsk produceret komælk, ikke pasteuriseret«
                           
                        
                              3)
                           
                           
                              rubrik nr. 11, idet følgende anføres: »mindst 50 vægtprocent«
                           
                        
                              4)
                           
                           
                              rubrik nr. 14, idet følgende anføres: »mindst tre måneder«
                           
                        
                              5)
                           
                           
                              rubrik nr. 16, idet kontingentets gyldighedsperiode anføres.
                           
                        
            
                  C.
               
               
                  I forbindelse med Cheddar-oste til forarbejdning henhørende under underposition ex 0406 90 01 i den kombinerede nomenklatur og anført under kontingent nr. 09.4515 i bilag I. K og kontingent nr. 09.4522 i bilag III. B:
                  
                              1)
                           
                           
                              rubrik nr. 7, idet følgende anføres: »Cheddarost, hele standardoste«
                           
                        
                              2)
                           
                           
                              rubrik nr. 10, idet følgende anføres: »udelukkende indenlandsk produceret komælk, ikke pasteuriseret«
                           
                        
                              3)
                           
                           
                              rubrik nr. 16, idet kontingentets gyldighedsperiode anføres.
                           
                        
            
                  D.
               
               
                  I forbindelse med øvrige oste til forarbejdning, bortset fra Cheddar, henhørende under underposition ex 0406 90 01 i den kombinerede nomenklatur og anført under kontingent nr. 09.4515 i bilag I. K og kontingent nr. 09.4522 i bilag III. B:
                  
                              1)
                           
                           
                              rubrik nr. 10, idet følgende anføres: »udelukkende indenlandsk produceret komælk, ikke pasteuriseret«
                           
                        
                              2)
                           
                           
                              rubrik nr. 16, idet kontingentets gyldighedsperiode anføres.«